open-index/open-wikipedia-markdown huggingface dataset:
Ζουμπεϊντέ Σουλτάνα

Η **Ζουμπεϊντέ Σουλτάν** (Οθ. Τούρκικα:زوبیده سلطان) (Τούρκικα: *Zübeyde Sultan*, 29 Μαρτίου 1728 - 4 Ιουνίου 1756) ήταν κόρη του σουλτάνου Αχμέτ Γ΄ της Οθωμανικής Αυτοκρατορίας.

## Βιογραφία
Γεννήθηκε στις 29 Μαρτίου 1728 στο Παλάτι Τοπ Καπί, και ήταν κόρη του σουλτάνου Αχμέτ Γ΄ και της δέκατης τρίτης συζύγου του Εμινέ Μουσλιχέ Καντινεφέντι.

Ο πατέρας της μετά την εκθρόνιση του το 1730, μεγάλωσε στο Παλιό Παλάτι, αλλά ήταν σε θέση να ζήσει με άνεση, καθώς είχε το αγρόκτημα του Ντιλσίζ Μεχμέτ Αγά, που βρίσκεται κοντά στο Εντιρνέ, και ως εκ τούτου τα εισοδήματά του δόθηκαν σε αυτήν.

Στις 6 Ιανουαρίου 1748, κατά τη διάρκεια της βασιλείας του Μαχμούτ Α΄, η Ζουμπεϊντέ παντρεύτηκε πρώτα με τον Σουλεϊμάν Πασά, τον Μπεηλέρμπεη (γενικό κυβερνήτη) της Ανατολίας και Βεζίρη, ο οποίος, πέθανε έξι μήνες στο μετά γάμο. Έτσι, παντρεύτηκε και δεύτερη φορά, εντός του έτους, στις 6 Ιανουαρίου 1749, με τον Νουμάν Πασά, επικεφαλή των αυτοκρατορικών φρουρών, Σαντζάκ Μπέη (επαρχιακό κυβερνήτη) της Θεσσαλονίκης και της Καβάλας, και Βεζίρη. Ο σύζυγός της συνεχίσε να υπηρετεί σε διάφορες επαρχιακές θέσεις.

Όπως τα περισσότερα αδέλφια της, η Ζουμπεϊντέ δεν έζησε πολύ, πέθανε από φυσικά αίτια στις 4 Ιουνίου 1756. Είναι θαμμένη στο Αυτοκρατορικό Μαυσωλείο Κυριών, που βρίσκεται στο Γενί Τζαμί της Κωνσταντινούπολης.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
* 
* 
*
* 
* 
* 
* 
* 

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Cyborg Kuro-chan

Το **'Κούρο ο Σουπερ-Γάτος**' (ιαπωνικά:サイボーグクロちゃん Χέπμπορν: Saibōgu Kurochan) είναι ιαπωνική τηλεοπτική σειρά anime επιστημονικής φαντασίας. Έχει ως επίκεντρο τον πρωταγωνιστή, έναν σπιτόγατο τον οποίο απαγάγει ένας τρελός επιστήμονας ο οποίος τον τροποποιεί σε Ανδροειδές ώστε να τον εντάξει στον στρατό του που έχει ως σκοπό την παγκόσμια κυριαρχία. Ο κούρο σπάει το τσιπ που τον ελέγχει και αφού αποδράσει γίνεται αυτόκλητος τιμωρός. Οι περιπέτειες του Κούρο ποικίλουν από αστικές καταστροφές, ταξίδια στο διάστημα, παράλληλα σύμπαντα και μάχες με άλλους ανδροειδής γάτους. Η σειρά έχει προβληθεί σε διάφορες χώρες στην Ασία, στην Αμερική και την Ευρώπη. Στην Ελλάδα η σειρά προβλήθηκε στο 0-6 και κυκλοφόρησε σε DVD από την Joconda Video .

## Ιστορία
Ο κούρο είναι ένας σπιτόγατος ενός ζευγαριού ηλικιωμένων που βρίσκονται διαρκώς σε κίνδυνο. Μία μέρα τον απαγάγει ο τρελός επιστήμονας Δρ. Γκόου ο οποίος τον τροποποιεί σε Ανδροειδές με απεριόριστη δύναμη ώστε να τον εντάξει στον στρατό γάτων ρομπότ του που έχει ως σκοπό την παγκόσμια κυριαρχία. Ο Κούρο καταφέρνει να αποδράσει από το εργαστήριο του Δρ. Γκόου και να το καταστρέψει και συνειδητοποιεί ότι μπορεί να μιλάει την γλώσσα των ανθρώπων, γίνετε αυτόκλητος τιμωρός ενώ ταυτόχρονα διατηρεί την ιδιότητα του ως σπιτόγατος. Ο Γκόου αισθανόμενος προδοσία από τις πράξεις του Κούρο, στέλνει τον ανώτερο γάτο-ρομπότ του, τον Μι για να τον εξολοθρεύσει.

## Παραπομπές


Κατηγορία:Anime και manga επιστημονικής φαντασίας
Κατηγορία:Σειρές anime
Κατηγορία:Manga του 2005
Κατηγορία:Manga του 2002
Κατηγορία:Manga του 1997
Κώστας Μανουσάκης

Ο **Κώστας Μανουσάκης** ( Ιανουάριος 1929 - 26 Αυγούστου 2005, Αθήνα) ήταν Έλληνας σκηνοθέτης και σεναριογράφος. Ήταν ο σκηνοθέτης της ταινίας ''Προδοσία'', η οποία ήταν υποψήφια στο Φεστιβάλ Κινηματογράφου των Καννών 1965.

Το 1966 κυκλοφόρησε η επόμενη ταινία του, *[[Ο φόβος (ταινία, 1966)|Ο φόβος]]*, η οποία συμμετείχε στο 16ο Φεστιβάλ Κινηματογράφου του Βερολίνου. Η ίδια ταινία παρουσιάστηκε και το 2005 στο 46ο Φεστιβάλ Κινηματογράφου Θεσσαλονίκης σε ειδική προβολή. **

## Φιλμογραφία

**[[Έρωτας στους αμμόλοφους]]* (1958)
**[[Προδοσία (ταινία, 1964)|Προδοσία]]* (1964)
**[[Ο φόβος (ταινία, 1966)|Ο φόβος]]* (1966)

## Παραπομπές
 

## Εξωτερικοί σύνδεσμοι
* 

Κατηγορία:Έλληνες σεναριογράφοι
Κατηγορία:Έλληνες σκηνοθέτες
Ο φόβος (ταινία, 1966)

***Ο φόβος*** είναι ελληνική αστυνομική ταινία του 1966, σε σκηνοθεσία Κώστα Μανουσάκη. Πρωταγωνιστούν οι Έλλη Φωτίου, Ανέστης Βλάχος, Σπύρος Φωκάς, Έλενα Ναθαναήλ και η Μαίρη Χρονοπούλου. 

Η ταινία σμμετείχε στο 16ο Διεθνές Φεστιβάλ Κινηματογράφου του Βερολίνου και στο Φεστιβάλ Κινηματογράφου των Καννών 1966 ως η επίσημη ελληνική συμμετοχή και προτάθηκε για το βραβείο Χρυσής Άρκτου Καλύτερης Ταινίας.  Το 2005, παρουσιάστηκε στο 46ο Φεστιβάλ Κινηματογράφου Θεσσαλονίκης σε ειδική προβολή. **

## Πλοκή
Ο γιος ενός πλούσιου κτηματία (Ανέστης Βλάχος), σε κατάσταση ερωτικού παροξυσμού, βιάζει και σκοτώνει την κωφάλαλη υπηρέτρια της οικογένειας (Έλλη Φωτίου). Στη συνέχεια, με τη συνδρομή του πατέρα του (Αλέξης Δαμιανός) και της μητριάς του (Μαίρη Χρονοπούλου), εξαφανίζει το νεκρό σώμα. Η απόκρυψη του εγκλήματος συντηρεί τη συνενοχή αλλά και τον φόβο όσων γνωρίζουν τι συνέβη.

## Διανομή ρόλων

## Παραγωγή
Πολλά από τα εξωτερικά γυρίσματα της ταινίας έχουν γίνει στους βάλτους της Κωπαΐδας. 
## Κυκλοφορία
Η ταινία έκανε πρεμιέρα στις 28 Φεβρουαρίου 1966 στις κινηματογραφικές αίθουσες Αέλλω, Ιλύσια, Ομόνοια, Όπερα, Ορφεύς, Ρόδον και Σελέκτ στην Αθήνα, ενώ συγχρόνως ξεκίνησε να προβάλλεται στους κινηματογράφους Σπλέντιτ και Τερψιθέα του Πειραιά, Εγνατία, Κολοσαίον και Ολύμπια της Θεσσαλονίκης. 

## Παραπομπές


## Εξωτερικοί σύνδεσμοι
* 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1966
Κατηγορία:Ελληνόφωνες ταινίες
Κατηγορία:Ελληνικές αστυνομικές ταινίες
Κατηγορία:Ταινίες γυρισμένες στην Ελλάδα
Κατηγορία:Ελληνικές ασπρόμαυρες ταινίες
Κατηγορία:Ταινίες σε σενάριο Κώστα Μανουσάκη
Κατηγορία:Ταινίες σε σκηνοθεσία Κώστα Μανουσάκη
Ιζαμπέλ Φονρόντονα

Η **Ιζαμπέλ Φονροντόνα** (*[[λατινικό αλφάβητο]] : Isabel Fonrodona ή Fondarana*), ήταν Ισπανίδα πρωταθλήτρια της αντισφαίρισης.

Στη δεκαετία του 1920 κέρδισε πολλά τουρνουά. Ανακηρύχθηκε τρεις φορές πρωταθλήτρια στα μονά τουρνουά της Καταλονίας (1925, 1926, 1927) και μια φορά σε διπλό το 1929, με τον A. Fonrodona. Ήταν δεύτερη σε κατάταξη στην Ισπανία σε μικτά διπλά τουρνουά (1929), με τον A. Boter, και αγωνίστηκε στο Παγκόσμιο Πρωτάθλημα Εσωτερικού στη Βαρκελώνη (1923).

## Παραπομπές


Κατηγορία:Ισπανίδες αθλήτριες της αντισφαίρισης
Δρυμώνας (αποσαφήνιση)

Με τον όρο **Δρυμώνας** ή **Δρυμώνα** αναφέρονται:

* Δρυμώνας Αιτωλοακαρνανίας, χωριό στον Δήμο Θέρμου του νομού Αιτωλοακαρνανίας. 
* Άνω Δρυμώνας Αιτωλοακαρνανίας, χωριό στον Δήμο Θέρμου του νομού Αιτωλοακαρνανίας. 
* Δρυμώνα Εύβοιας, χωριό στον Δήμο Μαντουδίου - Λίμνης - Αγίας Άννας του νομού Ευβοίας.
* Δρυμώνας Κυθήρων, χωριό στα Κύθηρα. 
* Δρυμώνας Λέρου, χωριό στη Λέρο.
* Δρυμώνας Λευκάδας, χωριό στη Λευκάδα. 
* Δρυμώνας Μαγνησίας, χωριό στον Δήμο Αλμυρού του νομού Μαγνησίας .
* Δρυμώνας Πρέβεζας, χωριό στον Δήμο Ζηρού του νομού Πρέβεζας.
* Άνω Δρυμώνας Πρέβεζας, χωριό στον Δήμο Ζηρού του νομού Πρέβεζας.
* Καταρράκτες της Δρυμώνας, καταρράκτες στη βόρεια Εύβοια.
* Δρυμώνας (Αγκίστρι), λόφος στο νησί του Αγκιστρίου στο Σαρωνικό κόλπο.
Μάγοι και Γίγαντες

Το ***Μάγοι και Γίγαντες*** (ισπανικά: *Magos y Gigantes*) είναι μεξικανική φανταστική-κωμική ταινία παραγωγής 2003. Κυκλοφόρησε στους κινηματογράφους στις 19 Νοεμβρίου 2003, από την 20th Century Fox. Αυτή είναι η πρώτη κινηματογραφική παραγωγή της Ánima Estudios και η πρώτη που δημιουργήθηκε για τους κινηματογράφους μέσω Adobe Flash, ενός προγράμματος που συνήθως χρησιμοποιείται για διαδικτυακά κινούμενα σχέδια. Επρόκειτο τότε για την πρώτη Μεξικάνικη ταινία κινουμένων σχεδίων μετά το *La Aventuras de Oliver Twist* (1987).

Μια σειρά κινουμένων σχεδίων μερικώς βασισμένη στην ταινία, το *Awesome Magical Tales* (επίσης γνωστό ως *Teenage Fairytale Dropouts*), έκανε πρεμιέρα στο Αυστραλιανό Seven Network στις 31 Δεκεμβρίου 2012.

## Πλοκή
Η ταινία αφηγείται τις περιπέτειες ενός Γίγαντα, μιας κακοδιάθετης νεράιδας που περιμένει να μεγαλώσουν τα φτερά της και ενός περίεργου μικρού μάγου, οι οποίοι συμμετέχουν σε έναν διαγωνισμό μάγων στην χώρα Μagic Realm. Εκεί παραμονεύει ο Titan Goldface, ένας μάγος που αποκλείστηκε από τον διαγωνισμό και αναζητά εκδίκηση καταστρώνοντας ένα σχέδιο, κατά το οποίο θα κλέψει τις μαγικές δυνάμεις από τους κατοίκους της χώρας.

## Ηθοποιοί
* Ζοσίτι Ουγκάρτε ως Γίγαντας
* Ρόσι Αγκίρε (στη μεταγλώττιση η Χριστέλα Γκιζέλη) ως Άντα, μια νεράιδα που δεν πετάει.
* Ρουμπέν Τρουχίγιο ως Τράφαλγκαρ, ένας αδέξιος μάγος που ρίχνει λάθος ξόρκια.
* Αράθ ντε λα Τόρε ως Titan Caradura
* Φρανσίσκο Κολμενέρο ως Mago Enigma
* Μιγκέλ Κουτιριέ ως Omega
* Εντουάρντο Γκάρζα ως Jack in the Box
* Χουάν Ραμόν Ουέρτα ως Alfa
* Μοϊσές Ιβάν Μόρα ως Cochinito
* Γκάμπι Ουγκάρτε ως Πριγκίπισσα Λούνα
Η ελληνική μεταγλώττιση έγινε στα στούντιο Τρίτον, σε σκηνοθεσία Παύλου Τσιάντου.

## Κυκλοφορία
Η ταινία ήταν η 4η πριν το *The Matrix Revolutions*, *Απίστευτη Παρασκευή* και *[[21 γραμμάρια]]* στα box office του Μεξικού το πρώτο Σαββατοκύριακο, βγάζοντας $4,531,492 πέσο ($398,023 δολάρια ΗΠΑ). Η ταινία αργότερα κατέληξε σε βόμβα στα εγχώρια box office, λόγω αποτυχημένου ανταγωνισμού με πιο επιτυχημένες ταινίες κινουμένων σχεδίων στο Μεξικό.

## Παραπομπές

## Εξωτερικοί σύνδεσμοι
* 
* 

Κατηγορία:Ταινίες του 2003
Κατηγορία:Ταινίες κινουμένων σχεδίων
Κατηγορία:Μεξικάνικες ταινίες
Κατηγορία:Ισπανόφωνες ταινίες
Κατηγορία:Ταινίες κινουμένων σχεδίων του 2003
Φρανσίσκο Φερέρ

Ο **Φρανσίσκο Φερέρ υ Γκουάρδια** (1859–1909) ήταν ένας ριζοσπαστικός ελεύθερος στοχαστής, επιφανής ελευθεροτέκτων,  αναρχικός και εκπαιδευτικός πίσω από ένα δίκτυο κοσμικών, αυτο-οργανωμένων, ελευθεριακών σχολείων μέσα και γύρω από τη Βαρκελώνη. Η εκτέλεσή του, μετά από μια εξέγερση στη Βαρκελώνη, οδήγησε τον Φερέρ σε μαρτύριο και μεγάλωσε ένα διεθνές κίνημα ριζοσπαστών και ελευθεριακών, οι οποίοι ίδρυσαν σχολεία στο μοντέλο του και προώθησε την προσέγγιση του στην εκπαίδευσή.

Ο Φερέρ μεγάλωσε σε ένα αγρόκτημα κοντά στη Βαρκελώνη, όπου ανέπτυξε δημοκρατικές και αντι-κληρικές πεποιθήσεις. Ως διευθυντής αμαξοστοιχίας, έστειλε μηνύματα για τον ηγέτη της δημοκρατίας Μάνουελ Ρουίς Σορίγια, που εξορίστηκε στη Γαλλία. Μετά από μια αποτυχημένη δημοκρατική εξέγερση το 1885, ο Φερέρ μετακόμισε επίσης στο Παρίσι με την οικογένειά του, όπου έμειναν για 16 χρόνια. Ο Φερέρ άρχισε να μελετά τον αναρχισμό και την εκπαίδευση. Στα τέλη του αιώνα, ο Φερέρ είχε αποφασίσει να ανοίξει ένα σχολείο ελευθερίας με το μοντέλο του ορφανοτροφείου του Πολ Ρόμπιν στο Πρεβώ. Μια μεγάλη κληρονομιά από έναν παρισινό δάσκαλο παρείχε τα μέσα για να το κάνει.
[μικρογραφία|Ταφόπλακα του Φρανσίσκο Φερέρ στο [νεκροταφείο του Μοντζουίκ]]

## Παραπομπές


## Βιβλιογραφία

* 
* 
* 
* 
* 
* 
* 
* 
* 
* 
* 

## Περαιτέρω ανάγνωση

* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι
* Francisco Ferrer Collection at the University of California, San Diego, Mandeville Special Collections and Archives

Κατηγορία:Ισπανοί αναρχικοί
Κατηγορία:Ισπανοί εκπαιδευτικοί
Κατηγορία:Καταλανοί
Φιλελεύθερο Κόμμα Βραζιλίας (2006)

Το **Φιλελεύθερο Κόμμα** (πορτογαλικά:: *Partido Liberal*) είναι ένα εθνοσυντηρητικό πολιτικό κόμμα στη Βραζιλία. Με 771.535 μέλη τον Μάιο του 2020 είναι το όγδοο μεγαλύτερο κόμμα στη χώρα.

## Ιστορία
Το κόμμα ιδρύθηκε στις 26 Οκτωβρίου 2006, όταν δύο κόμματα: το Φιλελεύθερο Κόμμα και το Κόμμα Αποκατάστασης της Εθνικής Τάξης, συγχωνεύτηκαν για να ξεπεράσουν τις δυσκολίες του εκλογικού ορίου, που θεσπίστηκε με το νέο εκλογικό νόμο και θα άφηνε τα μικρά κόμματα εκτός κοινοβουλίου. Καταχωρήθηκε στους καταλόγους του ΑΔΕ στις 19 Δεκεμβρίου του ίδιου έτους, με αρχική ονομασία **Κόμμα της Δημοκρατίας** και αριθμό «22». Το 2019 εγκρίθηκε η μετονομασία του σε Φιλελεύθερο Κόμμα, όπως ονομαζόταν το ένα από τα δύο αρχικά.

Ο Σέρτζιο Βίκτορ Τάμερ ήταν ο ιδρυτής και πρώτος πρόεδρος του κόμματος. Το 2014 τον διαδέχθηκε ο Αλφρέντο Νασιμέντο, ο οποίος τον Απρίλιο του 2016 παραιτήθηκε από τη θέση του Προέδρου όταν η Βουλή ψήφιζε για το αν θα έπρεπε να δικαστεί η Ντίλμα Ρούσεφ ή όχι.

## Αποτελέσματα εκλογών
### Προεδρικές εκλογές

### Βουλευτικές εκλογές

## Παραπομπές


Κατηγορία:Βραζιλιάνικα πολιτικά κόμματα
Δημόσια Βιβλιοθήκη της Τζάφνα

Η **Δημόσια Βιβλιοθήκη της Τζάφνα** (ταμίλ: யாழ் பொது நூலகம்) βρίσκεται στη Τζάφνα, της Σρι Λάνκα. Είναι ένα από τα πιο αξιοσημείωτα αξιοθέατα της Τζάφνα και διοικείται από το Δημοτικό Συμβούλιο της Τζάφνα. Η βιβλιοθήκη χτίστηκε το 1933 και κάηκε το 1981. Στις αρχές της δεκαετίας του 1980, ήταν μια από τις μεγαλύτερες βιβλιοθήκες στην Ασία, και περιείχε πάνω από 97.000 βιβλία και χειρόγραφα. Το 2001, ολοκληρώθηκε η αποκατάσταση της βιβλιοθήκης, με την κατασκευή ενός νέου κτιρίου και την προσθήκη νέων βιβλίων, αν και τα παλιά βιβλία και τα χειρόγραφα δεν αντικαταστάθηκαν. Είναι η δεύτερη κύρια δημόσια βιβλιοθήκη της Σρι Λάνκα που τη συναγωνίζεται μόνο η Βιβλιοθήκη στο Κολόμπο.

Οι κλασικές γραμμές του κτηρίου και οι όμορφες αναλογίες του το κάνουν να ξεχωρίζει αρχιτεκτονικά. Περιβάλλεται από καταπράσινους κήπους και έχει εκσυγχρονιστεί με νέες εγκαταστάσεις, όπως δωρεάν Wi-Fi από το 2016.

## Παραπομπές


Κατηγορία:Πολιτισμός της Σρι Λάνκα
Οικογένεια Παλαιολόγων του Οριούντι

Η **Οικογένεια των Παλαιολόγων του Οριούντι** ιδρύθηκε το 1518 με γενάρχη τον Φλαμίνιο Παλαιολόγο (1518-1571) παράνομο γιο του Ιωάννη-Γεωργίου Παλαιολόγου Μαρκήσιου του Μομφερράτου. Επικεφαλής της οικογένειας είναι ο Ανδρέας Παλαιολόγος Οριούντι (1952-). Είναι η μόνη επιβεβαιωμένη συνέχεια της Οικογένειας των Παλαιολόγων του Μομφερράτου (1306-1536) αλλά και της Δυναστείας των Παλαιολόγων της Ανατολικής Ρωμαϊκής Αυτοκρατορίας η οποία θεωρείται ότι σταμάτησε και αυτή πλαγίως μετά τον θάνατο του Ιωάννη-Γεωργίου Παλαιολόγου καθώς η οικογένεια του Μομφερράτου μέσω του ιδρυτή της Θεοδώρου Α' του Μομφερράτου ο οποίος ήταν γιος του Αυτοκράτορα Ανδρόνικου Β' (ο οποίος ήταν γιος του Μιχαήλ Η' ο οποίος είχε ξαναπάρει την Κωνσταντινούπολη από τους Σταυροφόρους και επανασυστάθηκε η Ανατολική Ρωμαϊκή Αυτοκρατορία) και της Ειρήνης (Γιολάντας) του Μομφερράτου και ευθύς μετά τον θάνατο του Κωνσταντίνου Παλαιολόγου τιτουλάριου Αυτοκράτορα των Ρωμαίων ο οποίος πέθανε άτεκνος το 1543.

Ο Φλαμίνιο επειδή ήταν παράνομος γιος του Ιωάννη-Γεωργίου δεν μπορούσε να είχε βλέψεις στη Μαρκιωνία του Μομφερράτου. Του είχε παραχωρηθεί όμως το 1532 το Σαν Τζιόρτζιο Μονπαράτο και το Καλούσο από τον πατέρα του. Υπό την εξουσία του Γουλιέλμου Γκοντζάγκα Δούκα της Μαντουας και Μαρκήσιου του Μομφερράτου ο Φλαμίνιο διορίστηκε διοικητής του Μομφερράτου. Το 1567 με αφορμή μια Λαϊκή Εξέγερση εναντίον του Γκοντζάγκα συνομότησε εναντίον του. Όμως η συνωμοσία αποκαλύφθηκε και ο Φλαμίνιο φυλακίστηκε στο Φρούριο Γκόιτο στο οποίο δηλητηριάστηκε στις 24 Μαϊου 1571. Όμως η οικογένεια δεν σταμάτησε εκεί καθώς είχε παντρευτεί την Λουσίντα ντελλα Τόρε με την οποία απέκτησε 7 παιδιά.

Η Οικογένεια συνεχίστηκε από τον πρωτότοκο γιο του Φλαμίνιο τον Θεόδωρο Παλαιολόγο Οριούντι (που συμμετείχε στη συνωμοσία εναντίον του Γκοντζάγκα) ο οποίος είχε κάνει ένα γιο τον Φλαμίνιο Παλαιολόγο Β΄ και μετά από αυτόν η οικογένεια συνεχίστηκε εξ αρρενογονίας. Το Οριούντι είχε προστεθεί από λάθος και μόνο μετά από πολλούς δικαστικούς αγώνες της οικογένειας προστέθηκε το 1930 ως επώνυμο της οικογένειας το Παλαιολόγος Οριούντι. Σημερινός επικεφαλής της οικογένειας είναι ο Ανδρέας Παλαιολόγος Οριούντι (1952-) ο οποίος είναι απόστρατος αξιωματικός του Ιταλικού Ναυτικού και έχει γράψει πολλά βιβλία εξ αυτών το (Μιχαήλ Η' Παλαιολόγος: ο ανορθωτής της Βυζαντινής Αυτοκρατορίας) και έχει κάνει δύο γιους τον Μάρκο Παλαιολόγο Οριούντι (1981-) και τον Κάρολο Παλαιολόγο Οριούντι (1984-) οι οποίοι είναι οι συνεχιστές της οικογένειας.
Σαχ Σουλτάνα (κόρη του Μουσταφά Γ΄)

Η **Σαχ Σουλτάν** (Οθ. Τούρκικα:شاہ سلطان‎) (Τούρκικα: *Şah Sultan*, 20 Απριλίου 1761 - 11 Μαρτίου 1803) ήταν κόρη του σουλτάνου Μουσταφά Γ΄ της Οθωμανικής Αυτοκρατορίας.

## Βιογραφία
Γεννήθηκε στις 20 Απριλίου 1761 στο Παλάτι Τοπ Καπί, και ήταν κόρη του σουλτάνου Μουσταφά Γ΄ και της δεύτερης συζύγου του Εμινέ Μιχρισάχ Σουλτάν.

Στις 24 Απριλίου 1764, όταν η Σαχ ήταν τριών ετών, ο πατέρας της την αρραβώνιασε με τον Μεγάλο Βεζίρη Τσορλουλού Κιοσέ Μπαχίρ Μουσταφά Πασά. Απολύθηκε από τη θέση του και σκοτώθηκε το 1765. Στις 2 Ιανουαρίου 1768, όταν η Σαχ ήταν επτά χρονών, αρραβωνιάστηκε με τον Γιαγληκτσήζαντε Νισαντζή Χατζή Μεχμέτ Εμίν Πασά. Έγινε ο Μεγάλος Βεζίρης την ίδια χρονιά, και σκοτώθηκε το 1769.

Στις 6 Νοεμβρίου 1778, κατά τη διάρκεια της βασιλείας του θείου της Σουλτάνου Αμπντούλ Χαμίτ Α΄, όταν η Σαχ ήταν δεκαεπτά χρονών, παντρεύτηκε τον βεζίρη Νισάντζι Σαγίντ Μουσταφά Πασά. Το ζευγάρι απέκτησε μια κόρη, την Σεριφέ Χαβά Χανίμσουλταν, που γεννήθηκε το 1780 και πέθανε σε βρεφική ηλικία.

Το 1792, έχτισε ένα σιντριβάνι κοντά στο Κασίμ Γκονανί Τζαμί στο Γιλσιλντίρεκ. Το 1800, έχτισε το δικό της μαυσωλείο, ένα σχολείο και ένα άλλο σιντριβάνι κοντά στο μαυσωλείο του Ζαλ Μαχμούτ Πασά στο Εγιούπ.

Πέθανε στις 11 Μαρτίου 1803 στο Παλάτι Τσαγάλογλου και είναι θαμμένη στο μαυσωλείο της που βρίσκεται στο Εγιούπ.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
*
* 

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Ντουρουσεχβάρ Χανίμσουλταν

Η **Αϊσέ Ατερμελίκ Ντουρουσεχβάρ Χανίμσουλταν** (Οθ. Τούρκικα:عائشة أثيرميليك دوروسيهفار هانيم سلطان) (Τούρκικα: *Ayşe Athermelik Dürrüşehvar Hanımsultan*, 1767 - 1826) ήταν θετή κόρη του σουλτάνου Αμπντούλ Χαμίτ Α΄ της Οθωμανικής Αυτοκρατορίας.

## Βιογραφία
Γεννήθηκε το 1767 στην Κωνσταντινούπολη, και ήταν θετή κόρη του σουλτάνου Αμπντούλ Χαμίτ Α΄, όταν ήταν ακόμα πρίγκιπας. Δεδομένου ότι απαγορεύτηκε στους πρίγκιπες από τον Αχμέτ Α΄ να αποκτήσουν παιδιά πριν από την ένταξή τους στο θρόνο. Αυτό σήμαινε ότι έπρεπε να πεθάνει. Ωστόσο, ο Αμπντούλ Χαμίτ κατάφερε να την βγάλει από την Κωνσταντινούπολη και να την κρύψει σε ασφαλές μέρος μέχρι να ανέβει στο θρόνο.

Όταν ο πατέρας της ανέβηκε στο θρόνο το 1774, επέστρεψε στην Κωνσταντινούπολη. Όπου ο Αμπντούλ Χαμίτ είπε σε όλους ότι είναι κόρη του. Μερικά χρόνια αργότερα, ο πατέρας της παντρεύτηκε την Νταμάτ Αχμέτ Ναζίφ Πασά. Μαζί απέκτησαν δύο κόρες την Ζεϊνέπ Χανίμσουλταν και την Ατιγιεουλάχ Χανίμσουλταν. 

Η Ντουρουσεχβάρ έζησε μια ευτυχισμένη ζωή μέχρι το θάνατο του πατέρα της. Το 1789, έμεινε χήρα, γιατί ο σύζυγός της δολοφονήθηκε από τον Σελίμ Γ΄ όταν έγινε Σουλτάνος.

Ήταν υπεύθυνη για τη μεταφορά της Νακσιντίλ Σουλτάν στο Παλάτι Τοπ Καπί καθώς έγινε η νέα Βαλιντέ Σουλτάνα.

Πέθανε το 1826 στο παλάτι της στο Κουρουτσεσμέ και είναι θαμμένη το μαυσωλείο της Νακσιντίλ Σουλτάνα της Κωνσταντινούπολης.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
*
*
*

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Ανδρέας Γαβριηλίδης

Με το όνομα **Ανδρέας Γαβριηλίδης** είναι γνωστοί οι:

*Ανδρέας Γαβριηλίδης (1940-2015), Κύπριος υπουργός
*Ανδρέας Γαβριηλίδης (δήμαρχος), δήμαρχος Γερμασόγειας
Κυπριοαμερικανοί

Οι **Κυπριοαμερικανοί** είναι οι Αμερικανοί πολίτες που έχουν πλήρη ή μερική κυπριακή καταγωγή. Οι Κυπριοαμερικανοί, ανάλογα με την εθνοτική καταγωγή τους, ομιλούν (μαζί με τα αγγλικά) επίσης ελληνικά, τουρκικά, αραβικά ή αρμενικά. Η πλειοψηφία των Κυπριοαμερικανών (Ελληνοκύπριοι) είναι Χριστιανοί Ελληνορθόδοξοι και Μαρωνίτες, ενώ υπάρχουν και Σουνίτες Μουσουλμάνοι (Τουρκοκύπριοι).

Οι πρώτοι Κύπριοι μετανάστες στις ΗΠΑ κατάγονταν κυρίως από αγροτικές περιοχές. Οι Κυπριοαμερικανοί εγκαταστάθηκαν σε μεγάλα αστικά κέντρα, με τη μεγαλύτερη κυπριοαμερικανική κοινότητα να ζει στην Νέα Υόρκη. Στην πολιτεία της Νέας Υόρκης ζουν περίπου 2.587 Κυπριοαμερικανοί, σύμφωνα με τα επίσημα στοιχεία. Σημαντικές Κυπριοαμερικανικές κοινότητες ζουν στο Νιου Τζέρσεϊ και τη Φλόριντα.

## Παραπομπές


Κατηγορία:Κυπριακή διασπορά στις Ηνωμένες Πολιτείες
Κατηγορία:Κυπριακή διασπορά
Κατηγορία:Αμερικανοί κυπριακής καταγωγής
Κατηγορία:Ευρωπαϊκή διασπορά στις Ηνωμένες Πολιτείες
Ούγκο Λόπες-Γκατέλ Ραμίρες

Ο **Ούγκο Λόπες-Γκατέλ Ραμίρες** (ισπανικά: Hugo López-Gatell Ramírez, γεν. Πόλη του Μεξικού, 22 Φεβρουαρίου 1969) είναι μεξικανός επιδημιολόγος, ερευνητής, καθηγητής και δημόσιος αξιωματούχος. Από την 1η Δεκεμβρίου 2018, είναι επικεφαλής της Υπεύθυνης Γραμματείας Πρόληψης και Προώθησης της Υγείας, στο Υπουργείο Υγείας του Μεξικού.

Ο Λόπες-Γκατέλ σπούδασε στο Κολέγιο Μαδρίδ. Αργότερα εισήλθε στο Εθνικό Αυτόνομο Πανεπιστήμιο του Μεξικού, όπου αποφοίτησε ως γιατρός το 1994. Έχει ειδικότητα στην εσωτερική ιατρική, μεταπτυχιακό στις ιατρικές, οδοντιατρικές και ιατρικές επιστήμες. Κατά τη μεταδιδακτορική του υποτροφία, πραγματοποίησε μια προοπτική μελέτη της επίδρασης της φυματίωσης στην επιβίωση ανδρών που έχουν μολυνθεί από τον ιό HIV, η οποία δημοσιεύθηκε ως άρθρο το 2008. Από την 1η Δεκεμβρίου 2018, και επί του παρόντος, κατέχει τη θέση του επικεφαλής της Υπεύθυνης Γραμματείας Πρόληψης και Προώθησης της Υγείας του Υπουργείου Υγείας.

## Παραπομπές


Κατηγορία:Μεξικανοί επιστήμονες
Κυριάκος Ξυδιάς

Ο **Κυριάκος Ξυδιάς** είναι Ελληνοκύπριος πολιτικός. Από την 1η Ιανουαρίου 2017 είναι Δήμαρχος Γερμασόγειας.

## Βιογραφικά στοιχεία
Ο Κυριάκος Ξυδιάς γεννήθηκε στη Γερμασόγεια στις 19 Ιουνίου 1972. Σπούδασε φυσική στο Πανεπιστήμιο Αθηνών. Ακολούθως εργάστηκε ως τμηματάρχης στην εταιρία Manager HOCHTIEFAG κατά την κατασκευή του αεροδρομίου Ελευθέριος Βενιζέλος. Την περίοδο 2001-2010 εργάστηκε ως Κοινοβουλευτικός Συνεργάτης στη Βουλή των Αντιπροσώπων (Κύπρος). Την περιόδο 2010-2016 εργάστηκε ως καθηγητής φυσικής σε σχολεία μέσης εκπαίδευσης.

Επιπλέον, έχει διατελέσει πρόεδρος του Αθλητικού Μορφωτικού Συλλόγου Πρόοδος Γερμασόγειας, μέλος της Σχολικής Εφορείας Γερμασόγειας, Γραμματέας της Συμπλεγματικής Επιτροπής του ΑΚΕΛ Γερμασόγειας και μέλος της Θεατρικής Πορείας Λεμεσού.

Είναι νυμφευμένος με την Μαρίνα Δημητρίου και έχει μια κόρη.

## Πολιτική διαδρομή
Την περίοδο των σπουδών του διετέλεσε πρόεδρος της Προοδευτικής Κίνησης Φοιτητών και μέλος του διοικητικού συμβουλίου της Φοιτητικής Ένωσης.

Διεκδίκησε τη θέση του Δημάρχου Γερμασόγειας στις Δημοτικές εκλογές του 2011 αλλά δεν εξελέγη. Έθεσε ξανά υποψηφιότητα στις Δημοτικές εκλογές του 2016, οπόταν και εξελέγη.

## Παραπομπές


## Πηγές
* 

|-

Κατηγορία:Δήμαρχοι Γερμασόγειας
Κατηγορία:Κύπριοι φυσικοί
Κατηγορία:Κύπριοι εκπαιδευτικοί
Ανδρέας Γαβριηλίδης (δήμαρχος)

Ο **Ανδρέας Γαβριηλίδης** ήταν Ελληνοκύπριος πολιτικός. Διετέλεσε Δήμαρχος Γερμασόγειας.

## Πολιτική διαδρομή
Διεκδίκησε και κέρδισε τη θέση του Δημάρχου Γερμασόγειας στις Δημοτικές εκλογές του 2006. Είχε τη στήριξη του ΔΗΣΥ. Επανεξελέγη στην ίδια θέση στις Δημοτικές εκλογές του 2011. Διεκδίκησε επανεκλογή στις Δημοτικές εκλογές του 2016 αλλά δεν εξελέγη.

Απεβίωσε στις 22 Δεκεμβρίου 2021.

## Παραπομπές


|-

Κατηγορία:Δήμαρχοι Γερμασόγειας
Πανίκος Λουρουτζιάτης

Ο **Πανίκος Λουρουτζιάτης** είναι Ελληνοκύπριος πολιτικός. Διετέλεσε Δήμαρχος Γερμασόγειας.

## Πολιτική διαδρομή
Διεκδίκησε και κέρδισε τη θέση του Δημάρχου Γερμασόγειας στις Δημοτικές εκλογές του 1994. Είχε την υποστήριξη του ΑΚΕΛ. Ήταν ο πρώτος δήμαρχος του Δήμου Γερμασόγειας. Επανεξελέγη στις Δημοτικές εκλογές του 1996 και στις Δημοτικές εκλογές του 2001. 

Διεκδίκησε επανεκλογή στις Δημοτικές εκλογές του 2006 με τη στήριξη του ΑΚΕΛ, του ΔΗΚΟ και της ΕΔΕΚ, αλλά έχασε με διαφορά δέκα ψήφων. Επιπρόσθετα, συμμετείχε στις Δημοτικές εκλογές του 2016 ως ανεξάρτητος, αλλά δεν εξελέγη.

## Παραπομπές


|-

Κατηγορία:Δήμαρχοι Γερμασόγειας
Σταμάτι Ξάνθης

Το **Σταμάτι** ή **Σταμάτιο** είναι ορεινό χωριό της Θράκης στην Περιφερειακή Ενότητα Ξάνθης σε υψόμετρο 560 μέτρα.

## Γεωγραφία - Ιστορία
Το Σταμάτι βρίσκεται προς τα σύνορα με τη Βουλγαρία σε απόσταση 25 χλμ. Β.-ΒΔ. από την Ξάνθη και 9,5 χλμ. ΒΔ. από τη Σμίνθη (έδρα δήμου). Είναι κτισμένο στις νότιες πλαγιές της Ροδόπης και πολιτισμικά συμπεριλαμβάνεται στα Πομακοχώρια της Ξάνθης. Στα πομάκικα αναφέρεται ως *Σταματάτσκο*, ενώ επίσημα ως ξεχωριστός οικισμός για πρώτη φορά το 1940 απογράφεται στην κοινότητα Ωραίου που τότε ανήκε στο νομό Ροδόπης. Σύμφωνα με το σχέδιο Καλλικράτης υπάγεται στην τοπική κοινότητα Ωραίου της δημοτικής ενότητας Μύκης του Δήμου Μύκης και σύμφωνα με την απογραφή 2011 έχει πληθυσμό 6 κατοίκους.

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Κατηγορία:Πομακοχώρια
Στήριγμα Ξάνθης

Το **Στήριγμα** είναι ημιορεινό χωριό της Θράκης στην Περιφερειακή Ενότητα Ξάνθης σε υψόμετρο 400 μέτρα, το οποίο βρίσκεται σε απόσταση 11 χλμ. Β. από την Ξάνθη και 10 χλμ. Ν. από τη Σμίνθη (έδρα δήμου). Είναι κτισμένο στις νότιες πλαγιές της Ροδόπης και πολιτισμικά συμπεριλαμβάνεται στα Πομακοχώρια της Ξάνθης. Αναφέρεται επίσημα για πρώτη φορά ως ξεχωριστός οικισμός το 1961 να απογράφεται στην κοινότητα Μύκης. Σύμφωνα με το σχέδιο Καλλικράτης υπάγεται στη δημοτική ενότητα Μύκης του Δήμου Μύκης και σύμφωνα με την απογραφή 2011 έχει πληθυσμό 69  κατοίκους.

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Κατηγορία:Πομακοχώρια
Συμπεριφορικός καταποντισμός

Ο **συμπεριφορικός καταποντισμός** ή **συμπεριφορική κατάπτωση** είναι όρος που επινοήθηκε από τον ηθολόγο John B. Calhoun για να περιγράψει την κατάρρευση της συμπεριφοράς που μπορεί να προκύψει από τον υπερπληθυσμό. Ο όρος και η έννοια προέρχονται από μια σειρά πειραμάτων υπερπληθυσμού που δεξήγαγε ο Calhoun με καστανούς αρουραίους της Νορβηγίας (*Rattus norvegicus*) στην περίοδο 1958- 1962. Στα πειράματα, ο Calhoun και οι ερευνητές του δημιούργησαν μια σειρά από ουτοπίες αρουραίων, δηλαδή κλειστούς χώρους στους οποίους οι αρουραίοι είχαν απεριόριστη πρόσβαση σε τροφή και νερό, επιτρέποντας την απεριόριστη αύξηση του πληθυσμού. Ο Calhoun επινόησε τον όρο συμπεριφορικός καταποντισμός την 1η Φεβρουαρίου, σε Έκθεση του 1962 σε άρθρο με τίτλο «Πυκνότητα πληθυσμού και κοινωνική παθολογία» στο *[[Scientific American]]* για το πείραμα με τους αρουραίους. Αργότερα έκανε παρόμοια πειράματα σε ποντίκια, από το 1968 έως το 1972, καταλήγοντας πάντα στο ίδιο αποτέλεσμα. Στα πειράματα στα οποία αναπτύχθηκε συμπεριφορικός καταποντισμός, η βρεφική θνησιμότητα έφτασε το 96%  μεταξύ των πλέον αποπροσανατολισμένων ομάδων του πληθυσμού. Η δουλειά του Calhoun χρησιμοποιήθηκε ως ζωικό μοντέλο κοινωνικής κατάρρευσης και η μελέτη του έγινε σημαντική για την αστική κοινωνιολογία και την ψυχολογία γενικότερα. Ο Calhoun αποσύρθηκε από το National Institute of Mental Health το 1984, αλλά συνέχισε να διερευνά το θέμα μέχρι τον θάνατό του στις 7 Σεπτεμβρίου 1995. 

## Παραπομπές-σημειώσεις


## Εξωτερικοί σύνδεσμοι
*Fessenden, Marissa 2015, How 1960s Mouse Utopias Led to Grim Predictions for Future of Humanity, *Smisthonian Magazine*.
*What Humans Can Learn From Calhoun's Rodent Utopia, *Victor*.

Κατηγορία:Ηθολογία
Κατηγορία:Ψυχολογία της μάζας
Πολύσκιο Ξάνθης

Το **Πολύσκιο** είναι μικρό ημιορεινό χωριό της Θράκης στην Περιφερειακή Ενότητα Ξάνθης σε υψόμετρο 420 μέτρα.

## Γεωγραφία - Ιστορία
Το Πολύσκιο βρίσκεται στα όρια με την Περιφερειακή Ενότητα Ροδόπης, σε απόσταση 33 χλμ. ΒΑ. από την Ξάνθη και 30 χλμ. Α. από τη Σμίνθη (έδρα δήμου). Το χωριό συμπεριλαμβάνεται στα ορεινά πομακοχώρια της Ξάνθης, είναι κτισμένο σε περιοχή με φυσικές ομορφιές και παραδοσιακά σπίτια, άλλα καλοδιατηρημένα και άλλα γκρεμισμένα. Οι κάτοικοι του είναι κτηνοτρόφοι που μένουν το χειμώνα μετακινούνται σε άλλες περιοχές. Το χωριό αναφέρεται από την εποχή της τουρκοκρατίας και οι πρώτοι κάτοικοί του (μαζί με Πομάκους) ήταν μουσουλμάνοι Κιρτζαλήδες, λαός μικρασιατικής καταγωγής που αρχικά (με τη συνθήκη του Αγίου Στεφάνου - 1878) μεταφέρθηκαν από τους Οθωμανούς στο *[[Κάρτζαλι|Κίρτζαλι]]* της Βουλγαρίας και στην συνέχεια μετοίκησαν νοτιότερα σε ορισμένες περιοχές της Ξάνθη και Ροδόπης. Ως οικισμός αναφέρεται επίσημα το 1924 στο ΦΕΚ 194Α - 14/08/1924 να προσαρτάται στην τότε κοινότητα Σατρών που ανήκε στο νομό Ροδόπης. Σύμφωνα με το Σχέδιο Καλλικράτης υπάγεται στη δημοτική ενότητα Σατρών του Δήμου Μύκης και σύμφωνα με την απογραφή 2011 έχει πληθυσμό 3 μόνο κατοίκους.

## Εξωτερικοί σύνδεσμοι

* Οι Κιρτζαλήδες της Θράκης από τον ιστότοπο https://sitalkisking.blogspot.com/

## Παραπομπές


Κατηγορία:Χωριά της περιφερειακής ενότητας Ξάνθης
Κατηγορία:Δήμος Μύκης
Κατηγορία:Πομακοχώρια
Γιώργος Σιότροπος

Ο **Γιώργος Σιότροπος** (Νέα Σμύρνη, 28 Ιουλίου 1938 - Νέα Σμύρνη, 29 Ιουλίου 2025) ήταν Έλληνας πολιτικός, συγγραφέας, σχολάρχης, καθηγητής και αθλητικός παράγοντας. Διετέλεσε δήμαρχος Νέας Σμύρνης (1993-1998) και πρόεδρος του Πανιωνίου αφήνοντας έντονο αποτύπωμα στην τοπική αυτοδιοίκηση, στην τεχνική και επαγγελματική εκπαίδευση και στον ελληνικό αθλητισμό.

## Βιογραφικό
Γεννήθηκε στην Νέα Σμύρνη στις 28 Ιουλίου 1938 με καταγωγή από το ορεινό χωριό Πανουργιά - Ορεινή Φωκίδα. Παρά τις δυσκολίες της εποχής και την ανάγκη να εργάζεται από πολύ μικρή ηλικία ως γαλατάς, ολοκλήρωσε τις σπουδές του στην Ανωτάτη Βιομηχανική Σχολή Πειραιώς το 1957, αποδεικνύοντας επιμονή, εργατικότητα και ισχυρό χαρακτήρα.

Έπειτα, από τις σπουδές του στον Πειραιά υπηρέτησε την θητεία του ως έφεδρος αξιωματικός του Πυροβολικού και τοποθετήθηκε επόπτης του λιμανιού στον Πειραιά, λόγω της πτυχιακής του εργασίας η οποία είχε θέμα 'τα πλοία πορθμεία εν Ελλάδι’. 

Στην συνέχεια εργάστηκε ως οικονομικό στέλεχος των Ολυμπιακών Αερογραμμών και έπειτα από την στήριξη του Αριστοτέλη Ωνάση. Το 1969 ίδρυσε τις Σχολές Ωμέγα, τις οποίες ανέπτυξε με όραμα και συνέπεια σε έναν από τους σημαντικότερους φορείς Τεχνικής και επαγγελματικής εκπαίδευσης της χώρας. Οι Σχολές Ωμέγα αποτέλεσε σημείο αναφοράς για δεκαετίες, με περισσότερους από **50.000 αποφοίτους** να έχουν εκπαιδευτεί στα προγράμματά της. Παράλληλα, είχε ενεργό ρόλο σε εκπαιδευτικές δράσεις σε συνεργασία με τον ΟΗΕ, συμβάλλοντας στην ανάπτυξη προγραμμάτων κατάρτισης στην Ελλάδα. 

Διετέλεσε Δήμαρχος της Νέας Σμύρνης από το 1993 έως το 1998, όπου υλοποίησε περισσότερα από 432 μεγάλα και μικρά έργα. Διετέλεσε Πρόεδρος στην ΠΑΕ Πανιώνιος την ίδια περίοδο που ήταν Δήμαρχος. Το 2007 κατηγορήθηκε, μαζί με τον Αχιλλέα Μπέο και τον Γιώργο Κουτελάκη για υπεξαίρεση χρημάτων καθώς η ΠΑΕ χρωστούσε στο ΙΚΑ.

Κατά τη διάρκεια της ζωής του συνέγραψε βιβλία, δίδαξε σε εκπαιδευτικά προγράμματα και υπήρξε ενεργός σε κοινωνικές και πολιτιστικές πρωτοβουλίες. Η προσωπικότητά του χαρακτηριζόταν από ευρύτητα σκέψης, βαθιά πίστη στην εκπαίδευση και ανιδιοτελή διάθεση προσφοράς στο κοινωνικό σύνολο

Απεβίωσε στις 29 Ιουλίου 2025, σε ηλικία 87 ετών αφήνοντας πίσω του μια πλούσια παρακαταθήκη έργων, ιδεών και ανθρώπινης προσφοράς..

## Παραπομπές


Κατηγορία:Δήμαρχοι Νέας Σμύρνης
Μιχριμάχ Σουλτάνα (κόρη του Μαχμούτ Β΄)

Η **Μιχριμάχ Σουλτάν** (Οθ. Τούρκικα:مھرماہ سلطان‎) (Τούρκικα: *Mihrimah Sultan*, 29 Ιουνίου 1812 - 31 Αυγούστου 1838) ήταν κόρη του σουλτάνου Μαχμούτ Β΄ της Οθωμανικής Αυτοκρατορίας.

## Βιογραφία
Γεννήθηκε στις 29 Ιουνίου 1812 στο Παλάτι Τοπ Καπί, και ήταν κόρη του σουλτάνου Μαχμούτ Β΄ και της τέταρτης συζύγου του Χατσιγιέ Χοσγιάρ Καντινεφέντι.

Η επιλογή του γαμπρού που ξεκίνησε μετά τη γέννηση της Μιχριμάχ. Όταν έφτασε η ώρα να παντρευτεί, η μητέρα της αποφάσισε να κάνει την επιλογή της. Η μητέρα της της έδειξε τα πορτραίτα πολλών νεαρών ανδρών, ανάμεσά τους ήταν και του μέλλοντα συζύγου της Μεχμέτ Σαϊντ Πασά. Κατόπιν εντολής του Μαχμούτ, αρραβωνιάστηκε τον Ναύαρχο του Στόλου Μεχμέτ Σαϊντ Πασά το 1835. Ο γάμος πραγματοποιήθηκε στις 15 Αυγούστου 1835 στο Παλάτι Μπεσίκτας, όταν η Μιχριμάχ ήταν είκοσι τεσσάρων ετών. Μαζί απέκτησαν ένα γιο, τον Σουλτανζάντε Αμπντουλάχ Μπέη.

Πέθανε στις 31 Αυγούστου 1838 κατά πάσα πιθανότητα φυματίωσης που μαινόταν στην Κωνσταντινούπολη τον 19ο αιώνα. Είναι θαμμένη στο μαυσωλείο της γιαγιάς της Νακσιντίλ Σουλτάν στο Φατίχ της Κωνσταντινούπολης.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
*
*
*
*

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Ναζιμέ Σουλτάνα

Η **Ναζιμέ Σουλτάν** (Οθ. Τούρκικα:ناظمه سلطان) (Τούρκικα: *Nazime Sultan*, 25 Φεβρουαρίου 1866 - 1947) ήταν κόρη του σουλτάνου Αμπντούλ Αζίζ της Οθωμανικής Αυτοκρατορίας.

## Βιογραφία
Γεννήθηκε στις 25 Φεβρουαρίου 1866 στο Παλάτι Ντολμαμπαχτσέ, και ήταν κόρη του σουλτάνου Αμπντούλ Αζίζ και της τέταρτης συζύγου του Χαϊρανιντίλ Σουλτάν.

Ο πατέρας της, εκθρονίστηκε από τους υπουργούς του στις 30 Μαΐου 1876, και ο ανιψιός του Μουράτ Ε΄ έγινε ο Σουλτάνος. Μεταφέρθηκε στο Παλάτι Φεριγιέ την επόμενη μέρα. Η μητέρα της και οι άλλες γυναίκες του Αμπντούλ Αζίζ δεν ήθελαν να φύγουν από το Παλάτι Ντολμαμπαχτσέ. Έτσι άρπαξαν με τη βια και τις έστειλαν στο Παλάτι Φεριγιέ. Στις 4 Ιουνίου 1876, ο Αμπντούλ Αζίζ πέθανε κάτω από μυστηριώδεις συνθήκες. Η Ναζιμέ, συνέχισε να ζει στο Παλάτι Φεριγιέ μαζί με τη μητέρα της και τον αδερφό της Ηγεμόνα Αμπντούλ Μετζίτ.
 
Το 1889 ο Σουλτάνος Αμπντούλ Χαμίτ Β΄ έδωσε προίκα για το γάμο της μαζί και τις δύο αδελφές της, τις πριγκίπισσες Σαλίχα Σουλτάν και την Εμινέ Σουλτάν. Παντρεύτηκε τον Αλί Χαλίντ Πασά, στις 20 Απριλίου 1889 στο Παλάτι Γιλντίζ. Το ζευγάρι δεν απέκτησε παιδιά. Στο ζευγάρι δόθηκε ένα παλάτι που βρίσκεται στο Κουρουτσεσμέ, γνωστό ως Παλάτι Ναζιμέ Σουλτάν, για κατοικία.

Μετά την εξορία το 1924, η Ναζιμέ και ο σύζυγός της εγκαταστάθηκαν στο Ζούνιε του Λιβάνου. Ζούσαν σε ένα μεγάλο αρχοντικό περιτριγυρισμένο από κήπο. Όταν η Ντουρουσεχβάρ Σουλτάν παντρεύτηκε τον πρίγκιπα Αζάμ Τζαχ, το 1932, η Ναζιμέ της έδωσε μια διαμαντένια τιάρα. Στη Φατμά Νεσλισάχ Σουλτάν, πρόσφερε ένα όμορφο βραχιόλι με τρία διαμάντια, όταν παντρεύτηκε τον πρίγκιπα Μοχάμεντ Αμπντέλ το 1940. Σύμφωνα με τη Νεσλισάχ Σουλτάν, ήταν μικρόσωμη, μάλλον άσχημη, με μεγάλα χείλη σαν τον πατέρα της, αλλά αρκετά εντυπωσιακή.

Πέθανε το 1947 στο Ζούνιε του Λιβάνου, και είναι θαμμένη στο Σελίμ Σουλτάν Τζαμί της Δαμασκού.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)
* 
* 
*

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Αυστραλοί

Οι **Αυστραλοί** είναι τα άτομα που σχετίζονται με την Αυστραλία. Συνήθως έχουν την αυστραλιανή ιθαγένεια. Η Αυστραλία είναι μια πολυπολιτισμική κοινωνία και έχει τον όγδοο μεγαλύτερο πληθυσμό μεταναστών του κόσμου, με τους μετανάστες να αποτελούν το 30% του πληθυσμού της χώρας το 2019.

## Παραπομπές


## Εξωτερικοί σύνδεσμοι
* 


Κατηγορία:Κοινωνία της Αυστραλίας
Μόνωση (ψυχολογία)

**Μόνωση** ή **Απομόνωση** () είναι ένας αμυντικός μηχανισμός στην ψυχαναλυτική θεωρία που προτάθηκε για πρώτη φορά από τον Σίγκμουντ Φρόυντ. Αν και σχετίζεται με την απώθηση, διαχωρίζεται σε κάποια σημεία. Χαρακτηρίζεται ως μια νοητική διεργασία που περιλαμβάνει τη δημιουργία ενός χάσματος μεταξύ μιας δυσάρεστης ή απειλητικής γνώσης, και άλλων σκέψεων ή συναισθημάτων. Ελαχιστοποιώντας τις συνδέσεις που σχετίζονται με άλλες σκέψεις, η απειλητική γνώση έρχεται στην θύμηση του ατόμου λιγότερο συχνά, και άρα είναι λιγότερο πιθανό να επηρεάσει την αυτοεκτίμησή του ή την αντίληψη για τον εαυτό του.  Ο Φρόιντ παρουσίασε την έννοια με το παράδειγμα ενός ατόμου που ξεκίνάει έναν ειρμό σκέψης και έπειτα σταματάει για λίγο προτού συνεχίσει σε ένα διαφορετικό θέμα. Η θεωρία του ισχυρίζεται ότι με την εισαγωγή ενός κενού διαστήματος το άτομο «άφηνε να γίνει κατανοητό συμβολικά ότι δεν θα επιτρέψει στις σκέψεις του σχετικά με αυτήν την εντύπωση ή δραστηριότητα να συσχετιστούν και να έρθουν σε επαφή με άλλες σκέψεις».  Ως άμυνα ενάντια σε επιβλαβείς σκέψεις, η απομόνωση αποτρέπει το άτομο από το να επιτρέπει σε αυτές τις γνώσεις να επανέρχονται και πιθανώς να βλάπτουν την αυτο-έννοια.

## Παραπομπές


Κατηγορία:Συναισθήματα
Κατηγορία:Αμυντικοί μηχανισμοί
Άγιος Τιμόθεος επίσκοπος Προύσης

Ο **Άγιος Τιμόθεος επίσκοπος Προύσης** έζησε τον 4ο μ.Χ. αιώνα στην Προύσα της Βιθυνίας, στη Μικρά Ασία. Μαρτύρησε στα χρόνια του αυτοκράτορα Ιουλιανού του Παραβάτη (360 - 363 μ.Χ.). Η μνήμη του τιμάται στις 10 Ιουνίου.
## Βίος
Ο Τιμόθεος ως επίσκοπος κατέβαλλε προσπάθειες για τη στήριξη των Χριστιανών και την προστασία της τοπικής Εκκλησίας από τις διάφορες αιρέσεις της εποχής. Όταν ο αυτοκράτορας Ιουλιανός εξαπέλυσε διωγμό εναντίον των Χριστιανών, ο Τιμόθεος βρέθηκε μεταξύ των πρώτων επισκόπων της Εκκλησίας που αντιστάθηκαν. Για τη στάση του αυτή καταδικάσθηκε σε θάνατο και αποκεφαλίσθηκε το έτος 361 μ.Χ.

Ναός στη μνήμη του Αγίου Τιμοθέου υπήρχε εντός του νοσοκομείου του «ἐν τῷ Δευτέρῳ» της Κωνσταντινούπολης.
## Απολυτίκιο
Τοῖς τῶν αἱμάτων ὄμβροις καταρδευόμενος, Ἱερομάρτυς Κυρίου ἐκαρποφόρησας ἐν τῇ γῇ τῇ ἀγαθῇ τῆς καρδίας σου, τὴν ἀδάπανον τρυφήν, ἣν ἐδέξω ἐκ Θεοῦ, Τιμόθεε δυσωποῦμεν, ἐκ τῶν κινδύνων ῥυσθῆναι, τοὺς ἐκτελοῦντας τὴν μνήμην σου.

## Παραπομπές


Τιμοθεος Προυσης
Τιμοθεος Προυσης
Τιμοθεος Προυσης
Τιμοθεος Προυσης
Τιμοθεος
Σοσιαλδημοκρατικό Κόμμα (2011)

Το **Σοσιαλδημοκρατικό Κόμμα** (Πορτογαλικά: *Partido Social Democrático)* είναι ένα πολιτικό κόμμα στη Βραζιλία. Ιδρύθηκε το 2011 από τον Ζιλμπέρτο Κασάμπ, τον τότε δήμαρχο του Σάο Πάολο, ο οποίος εξελέγη και πρώτος πρόεδρος του κόμματος. Ο αριθμός του κόμματος από το ΑΔΕ είναι «55». Τον Μάιο του 2020 το Σοσιαλδημοκρατικό Κόμμα είχε 406.545 μέλη.

## Ιστορία
Το Σοσιαλδημοκρατικό Κόμμα ιδρύθηκε στις 21 Μαρτίου 2011. Ιδρυτής του κόμματος ήταν ο τότε δήμαρχος του Σάο Πάολο, ο Ζιλμπέρτο Κασάμπ. Όταν ιδρύθηκε, το κόμμα είχε ήδη 30 ομοσπονδιακούς βουλευτές, 2 γερουσιαστές και έναν κυβερνήτη, τον Ομάρ Αζίζ στην Αμαζόνας. Πολλά από τα μέλη του κόμματος ήλθαν κατόπιν απόσπασης από άλλα κόμματα: 9 βουλευτές, ο πρώην κυβερνήτης της Σάντα Καταρινα Ραϊμούντο Κολόμπο, ο υποκυβερνήτης του Σάο Πάολο Γκιλέρμε Αφίφ Ντομίνγκος, κ.α. διασπάστηκαν από τους Δημοκράτες, ενώ ο γερουσιαστής της Άκρε Σέργκιο Πετεκάο ήρθε από το Κόμμα Εθνικής Κινητοποίησης. Το κόμμα ονομάστηκε Σοσιαλδημοκρατικό προς τιμήν του 21ου Προέδρου της Βραζιλίας, Ζουσελίνο Κουμπιτσέκ, ο οποίος είχε προσχωρήσει στο επονομαζόμενο «Σοσιαλδημοκρατικό Κόμμα» που ιδρύθηκε το 1945 από τον Ζετούλιο Βάργκας και διαλύθηκε το 1965 από το στρατιωτικό καθεστώς. Όσον αφορά τη θέση του κόμματος, ο Κασάμπ δήλωσε ότι το κόμμα του «*δεν θα είναι δεξιό, ούτε αριστερό ούτε κεντρώο*» και ότι θα έχει «*ένα πρόγραμμα υπέρ της Βραζιλίας*». Δήλωσε επισης, ότι στις προεδρικές εκλογές θα υποστηρίξει τη Ντίλμα Ρούσεφ. Το Σοσιαλδημοκρατικό Κόμμα εγγράφηκε στους καταλόγους του ΑΔΕ στις 27 Σεπτεμβρίου 2011, με ειδικό αριθμό «55».

## Αποτελέσματα εκλογών
### Προεδρικές εκλογές

### Βουλευτικές εκλογές

## Παραπομπές


Κατηγορία:Βραζιλιάνικα πολιτικά κόμματα
Μασεό Αμπακέν

[thumb|upright|250px|«Ο Κατακλυσμός και η επιβίβαση στην Κιβωτό», έργο του Μ. Αμπακέν (1550), Εθνικό Μουσείο Αναγεννήσεως ([Κάστρο του Εκουάν)]]
Ο **Μασεό Αμπακέν** (*Masseot Abaquesne*, περ. 1500 - 1564) ήταν Γάλλος κεραμίστας που κατασκεύαζε φαγιάνς στην πόλη Ρουέν μεταξύ των ετών 1535 και 1557. Το 1542 φιλοτέχνησε το αξιοσημείωτο πλακόστρωτο τοίχων, με σμαλτωμένες πλάκες πορσελάνης, στο Κάστρο του Εκουάν, περίπου 20 χιλιόμετρα βόρεια του κέντρου του Παρισιού. Για μεγάλο χρονικό διάστημα επικρατούσε η άποψη ότι οι πλάκες αυτές είχαν δημιουργηθεί από τον Μπερνάρ Παλισύ ή ακόμα και από τον Ιταλό Λούκα ντελλα Ρόμπια. Ο Αμπακέν κατασκεύασε επίσης μεγάλο πλήθος από δοχεία φαρμακείου.

## Παραπομπές


## Πηγές
* Το λήμμα «Αμπακέν Μακλού» (sic) στη *Νέα Ελληνική Εγκυκλοπαίδεια* «Χάρη Πάτση», τόμος 5, σσ. 81-82

Κατηγορία:Κεραμίστες
Κατηγορία:Γάλλοι καλλιτέχνες
Κατηγορία:Καλλιτέχνες του 16ου αιώνα
Λίμνη Αμπάγια

thumb|upright|250px|Η λίμνη Αμπάγια
Η **Αμπάγια** (*Abaya Hayk* στην αμχαρική γλώσσα) είναι λίμνη γλυκού νερού στη νοτιοδυτική Αιθιοπία, και συγκεκριμένα στην Περιφέρεια των λαών του νότου, στην Τεκτονική Τάφρο της Ανατολικής Αφρικής, ανατολικά των ψηλών βουνών Γκούτζε. Η σημερινή έκτασή της φθάνει τα 1.162 τετραγωνικά χιλιόμετρα (είναι η τρίτη μεγαλύτερη φυσική λίμνη στην Αιθιοπία μετά τις Τουρκάνα και Τάνα), με μήκος 60 και μέγιστο πλάτος 20 χιλιόμετρα, ενώ η επιφάνεια του νερού της βρίσκεται σε υψόμετρο 1.175 μέτρα πάνω από την επιφάνεια της θάλασσας.

Η πόλη Άρμπα Μιντς (το όνομά της σημαίνει «Σαράντα πηγές») είναι κτισμένη στη νοτιοδυτική όχθη της λίμνης, ενώ στη νότια όχθη απλώνεται το Εθνικό Πάρκο Νατσισάρ. Στο νοτιότερο άκρο, κοντά στην Άρμπα Μιντς, ένας στενός ισθμός (αποκαλούμενος «Γέφυρα του Θεού») τη χωρίζει από τη μικρότερη λίμνη Τσάμο. Η Αμπάγια περιβάλλεται από σαβάνα, γνωστή για την άγρια ζωή της, και η ίδια έχει ψάρια που ψαρεύονται από τους ντόπιους. Σύμφωνα με το Υπουργείο Ιχθυότοπων και Ιχθυοκαλλιεργειών, 412 τόνοι ψαριών αλιεύονται κάθε χρόνο. Γενικώς οι παρόχθιοι πληθυσμοί ασχολούνται πολύ με την αλιεία και το κυνήγι των παρυδάτιων πτηνών.

Η λίμνη Αμπάγια έχει νησιά. Το μεγαλύτερο είναι το Αρούρο ενώ μικρότερα νησιά είναι τα Γκιντίτσο, Ουελέγκε, Γκαλμάκα και Αλκάλι. Το νερό της λίμνης είναι κοκκινωπό εξαιτίας της μεγάλης ποσότητας αιωρούμενων ιζημάτων. 

Η λίμνη τροφοδοτείται με νερό από τρία κυρίως ποτάμια: Ο Μπιλάτε πηγάζει στις νότιες πλαγιές του όρους Γκουράτζε και ρέει προς νότο, εκβάλλοντας στη βόρεια όχθη της λίμνης Αμπάγια. Ο Τζιντάμπο πηγάζει στις δυτικές πλαγιές του όρους Μπάλε, ρέει προς νότο και εκβάλλει στη λίμνη στο βορειοανατολικό άκρο της, περνώντας από την πεδιάδα Τζιντάμπο, που συχνά πλημμυρίζει. Ο τρίτος ποταμός είναι ο Τζελάνα, που ρέει προς βορρά μέσα σε κοιλάδα, μέχρι που εισέρχεται στους βάλτους Μπόρε και χύνεται στην ανατολική όχθη της λίμνης.

Η μοναδική εκροή της Αμπάγια γίνεται μόνο σε περιπτώσεις υπερχειλίσεως από τον ποταμό Κούλφο, ακριβώς κάτω από μία αλλουβιακή βεντάλια σε υψόμετρο 1.190 μέτρα (σε γεωγραφικές συντεταγμένες πλάτος 6°0΄39΄΄ Βόρειο και μήκος 37°35΄07΄΄ Ανατολικό) Ο Κούλφο παροχετεύει την περίσσεια υδάτων στη λίμνη Τσάμο.  Τον τελευταίο μισό αιώνα η στάθμη της Αμπάγια αυξομειωνόταν μόνο κατά ±1,5 μέτρο γύρω από μία μέση τιμή αρκετά κάτω από τη στάθμη υπερχειλίσεως, και επομένως ήταν ενδορροϊκή. Συνεπώς και το μέσο και μέγιστο βάθος της λίμνης μεταβάλλονται εξίσου λίγο από το ένα έτος στο επόμενο, π.χ. το έτος 2002 η λίμνη είχε μέγιστο βάθος 13,1 μέτρα και μέσο βάθος 7,1 μέτρα, με ολικό όγκο νερού 8,2 κυβικά χιλιόμετρα.

Το 1896 η λίμνη Αμπάγια ονομάσθηκε από τον πρώτο Ευρωπαίο εξερευνητή που εξερεύνησε την περιοχή Βιττόριο Μποττέγκο «Λίμνη Μαργαρίτα» προς τιμή της βασίλισσας Μαργαρίτας της Σαβοΐας, συζύγου του Βασιλιά Ουμβέρτου Α΄ της Ιταλίας. Το όνομα αυτό (*Lago Margherita*) χρησιμοποιείται ακόμα και σήμερα στην Ιταλία.

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 80

## Εξωτερικοί σύνδεσμοι

* Η λίμνη στη βάση δεδομένων της ILEC

Αμπαγια
Αμοιβαδισμός

**Αμοιβαδισμός** ή **αμοιβαδοειδισμός**, ή και **αμοιβαδοειδής κίνηση** στη βιολογία ονομάζεται η ικανότητα ορισμένων κυττάρων να εκτελούν κινήσεις παρόμοιες με αυτές της αμοιβάδας. Δεν πρέπει να συγχέεται με τη (γνωστότερη) ασθένεια αμοιβάδωση.

Στον αμοιβαδισμό η μετακίνηση του οργανισμού γίνεται με τη βοήθεια ψευδοποδίων, τα οποία αποτελούν παροδικές προεκτάσεις του κυτταροπλάσματος. Τα ψευδοπόδια αυτά αγκιστρώνονται πάνω σε ένα υπόστρωμα, όπου μετακινούνται διαδοχικά σέρνοντας μαζί τους και ολόκληρο το σώμα του κυττάρου. Ο αμοιβαδισμός εξαρτάται από τη θερμοκρασία: όσο μεγαλύτερη είναι αυτή, τόσο μεγαλύτερη είναι η ταχύτητα της μετακινήσεως. Ο αμοιβαδισμός αποτελεί μία από τις στοιχειώδεις μορφές κινήσεως των ζωντανών οργανισμών. Σε ορισμένες περιπτώσεις, στις οποίες τα κύτταρα μπορούν να εγκολπώνουν μέσα τους ξένα σώματα, ο αμοιβαδισμός αποτελεί προϋπόθεση της κυτταροφαγίας.

Εκτός από τους ανεξάρτητους μονοκύτταρους οργανισμούς, η ιδιότητα του αμοιβαδισμού παρατηρείται στα λευκά αιμοσφαίρια, τα φαγοκύτταρα των σπονδυλωτών, τα αμοιβαδοκύτταρα των σπόγγων, τα πλασμώδια των μυξομυκήτων, αλλά και γενικότερα στα αμέμβρανα ή με πολύ λεπτή μεμβράνη κύτταρα. Αμοιβαδοειδείς ονομάζονται και οι διασταλτικές και συσταλτικές κινήσεις του κυτταροπλάσματος. Το σύνολο των αμοιβαδοειδών κινήσεων ερμηνεύεται ως εκδήλωση της ενδοκυτταρικής ροής του κυτταροπλάσματος, σε συνδυασμό με φαινόμενα της επιφανειακής τάσεως. Υπό την επίδραση διάφορων παραγόντων μεταβάλλεται η κατάσταση του κολλοειδούς κυτταροπλάσματος, από τη ρευστή μορφή του λύματος στη στερεά μορφή του πηκτώματος, και αντιστρόφως. Οι μεταβολές αυτές του κυτταροπλάσματος παίρνουν υπό ορισμένες προϋποθέσεις τη μορφή αμοιβαδοειδών κινήσεων.

## Πηγές
* Τα λήμματα «αμοιβαδισμός» και «αμοιβαδοειδής (κίνησις)» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 59

Αμοιβαδισμος
Φρανσίσκου Γκόμες ντε Αμορίμ

Ο **Φρανσίσκου Γκόμες ντε Αμορίμ** (πορτογ. *Francisco Gomes de Amorim*, 13 Αυγούστου 1827 &ndash; 4 Νοεμβρίου 1891) ήταν Πορτογάλος ποιητής, θεατρικός συγγραφέας και πεζογράφος, φίλος του Αλμέιντε Γκαρέτ.

## Βιογραφικά στοιχεία
Ο Γκόμες ντε Αμορίμ γεννήθηκε στην πόλη Πόβουα ντε Βαρζίμ, κοντά στο Πόρτο της Πορτογαλίας, αλλά έζησε αρκετά χρόνια στη Βραζιλία. Επέστρεψε στην πατρίδα του το 1846 και έγινε σύντομα γνωστός από τα ποιήματα, τα πολλά θεατρικά έργα του, αλλά και από τις μυθιστορηματοποιημένες αναμνήσεις του. Συνέγραψε επίσης το σατιρικό «Λεξικό του Ζουάου Φερνάντες» (*Dicionário de João Fernandes, lições de língua portuguesa pelos processos novos ao alcance de todas as classes de Portugal e Brasil*, 1878) και την τρίτομη βιογραφία του Γκαρέτ. Το 1858 έγινε Ακαδημαϊκός. Απεβίωσε στη Λισαβόνα σε ηλικία 64 ετών.

## Εργογραφία
### Θεατρικά έργα
* *Ghigi* (1851), δράμα - ψηφιακή σάρωση
* *A Viúva* (1852), κωμωδία σε 2 πράξεις. Εκδ. στη Λισαβόνα 1870.
* *O casamento e a mortalha no Céu se talha* (1853), εκδ. Λισαβόνα 1870.
* *Ódio de Raça* (1854), δράμα. Εκδ. Λισαβόνα 1869.
* *O cedro vermelho* (1856), δράμα. Εκδ. στο *Theatro de Francisco Gomes de Amorim*, τόμος I, εκδ. Imprensa Nacional, Λισαβόνα 1874.
* *Fígados de Tigre* (1857), παρωδία, πρωτοπαίχθηκε υπό τον τίτλο *O Melodrama dos Melodramas*. Εκδ. Λισαβόνα 1869.
* *Os incógnitos do Mundo*, δράμα. Εκδ. Λισαβόνα 1869.
* *Os herdeiros do milionário ou o Testamento singular*, δράμα. Εκδ. Λισαβόνα 1869.
* *A proibição*, δράμα. Εκδ. Λισαβόνα  1869.
* *Aleijões sociais* drama. Representado com o título *Escravatura branca*. Editado em Lisboa, 1870.
* *Abnegação*, drama. Representado com o título *A comédia da vida*. Editado em Lisboa, 1870.
* *D. Sancho II,* ιστορικό δράμα
* *O corsário*, ναυτικό δράμα
* *História de um enforcado*, δράμα

### Μυθιστορήματα και διηγήματα
* *Duas cenas da Idade Média*, μυθιστόρημα (1872)
* *O cipreste e o pessegueiro*, μυθιστόρημα (1873)
* *Os Selvagens*, μυθιστόρημα (1875)
* *O remorso vivo* (1875), μυθιστόρημα, θεωρούμενο ως το κορυφαίο έργο του https://archive.org/details/oremorsovivo00amor
* *Frutos de vário sabor*, συλλογή διηγημάτων, εκδ. Imprensa Nacional (Λισαβόνα 1876). Μερικοί τίτλοι αυτών των διηγημάτων:
** «Angelo Cardoni»
** «Aventuras de um defunto»
** «Cenas da Idade Média»
** «Saudades»
* *As Duas Fiandeiras*, μυθιστόρημα (1881)  https://archive.org/stream/DELTA53612FA/BSG_DELTA53612FA#page/n1/mode/2up

### Ποιητικές συλλογές
* *Cantos Matutinos* (= «Τραγούδια της αυγής», 1858)
* *Efémeros* (= «Εφήμερα», 1866)
* *Portugal e França* (1886)

## Παραπομπές


## Πηγές
* Το λήμμα «Αμορίμ Φραγκίσκος Γκόμεθ ντε-» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 72

## Εξωτερικοί σύνδεσμοι
* Έργα του στο Project Gutenberg
* 
* 

Κατηγορία:Πορτογάλοι θεατρικοί συγγραφείς
Κατηγορία:Πορτογάλοι ποιητές